
ร้านนี้มีชื่อ Iron Chef เป็นประกัน และก็ไม่ทำให้ผิดหวังเลยครับ สามารถควบคุมคุณภาพได้ดี ทั้งรสชาติอาหาร การจัดการร้าน พนักงานเสิร์ฟก็โปรฯมากครับ วันนี้สั่ง Angel's Hair, สตูวลิ้นวัว, ซีซ่าสลัด, แซลม่อนแซ่บ, และแกงเขียวหวาน

ต้องบอกว่าทุกจานมีการบอกเล่าเรื่องราวและตกแต่งอาหารได้ดีมาก ความรวดเร็วของอาหารถือว่ามาไวใช้ได้ครับ

Angel's Hair - รสชาติเข้มข้น มีการให้คนดื่มมีส่วนร่วมในการผสมขั้นตอนสุดท้าย ทำแล้วดูอลังการดี

สตูว์ลิ้นวัว - ผมตามหาร้านที่ทำได้อร่อยมากๆ ที่นี่จัดเป็นร้านที่แนะนำครับ ลิ้นวัวนุ่มมากๆ รสชาติดีจริงๆ แนะนำให้ทานคู่กับมันบดครับ

ซีซ่าร์สลัด - ผักสดกรอบ ชีสไม่เค็มเกินไป สัดส่วนของส่วนประกอบกำลังดีครับ 

แซลม่อนแซ่บ - จัดหน้าตาสวย แต่ทานยากไปนิด ส่วนรสชาติอร่อยดีครับ

แกงเขียวหวาน - ไม่ได้ทานเอง ข้ามไปนะครับ ไม่รีวิว :)

ร้านนี้คุ้มกับราคาที่จ่าย นับเป็นหนึ่งในร้านที่ผมจะกลับมาทานให้ครบทุกเมนู